Olatz Mitxelena Larreta

Olatz Mitxelena Larreta (Oiartzun, Gipuzkoa, 1989 urtarrilaren 13a) gipuzkoar irakasle, idazle eta zutabegilea da.

 Ibilbidea 
Oiartzunen jaio eta bertan bizi da. Filosofian lizentziaduna, Bartzelonan Estudios Comparados de Literatura, Arte y Pensamiento masterra burutu zuen gero. Idazle Eskola Graduondokoa eta Euskal Kultur Sorkuntza eta Kritika Feminista Graduondokoa ere egin zituen.

Bigarren Hezkuntzan lan egin du, Euskara nahiz Filosofiaren Historia irakasgaien irakasle; gaur egun, Donostiako IRALEn irakasle lanak egiten ditu.

 Idazlanak 
2021ean XXIV. Igartza Saria irabazi zuen Arrakalak izenburuko ipuin sorta proiektuari esker. Saria irabazteari esker, 2023an 'Arrain hezur bat eztarrian'  narrazio-liburua argitaratu zuen Elkar argitaletxearekin.

2022an, Marina Garcés filosofoaren Filosofía inacabada (2015) liburua euskarara ekarri zuen Jakin argitaletxearen eskutik Filosofia amaitu gabea izenburuarekin. 2025ean filosofo katalanaren beste bi testu, Nova il·lustració radical (2017) eta El temps de la promesa (2023), euskaratu eta liburu batean bildu zituen Jakinen eskutik Denbora bizigarri baterako izenburuarekin.

2025ean, Su txikian liburua, Irati Egurenen ilustrazioekin.1545 argitaletxea.

Maiztasun jakin batekin, ostiraletan argitaratzen den Oarso Bidasoko Hitzan iritzi artikuluak idazten ditu.

ezkerrera|thumb|Igartza Literatura Beka XXIV. 2021|242x242px

 Literatur Sariak 

 Espainiako Kritikaren Saria narratiba kategorian, Arrain hezur bat eztarrian ipuin liburuagatik, 2023.
 Ignacio Aldecoa Saria, Arabako Foru Aldundia, 2021.
 Igartza Literatura Beka XXIV, Beasaingo Udala, CAF, Elkar, 2021.
 Bidaia eta Mendi Kroniken Lehiaketa, 1. saria. Berria, 2018.
 Bordari ipuin lehiaketa, 1. saria. Hondarribiako Udala, 2014.
 XXXIII. Errenteria Hiria Ipuin Lehiaketa, 25 urtetik beherakoen saria. Ereintza Elkartea, 2013.
 Lasarte-Oriako Literaturako XXVI. Lehiaketa, 1. saria. Lasarte-Oriako Udala, 2012.
 Urruzuno Literatur Lehiaketa. Eusko Jaurlaritza, 2004, 2005, 2006.
 Narrazioak eta Olerkiak, R. Mª Azkue Saria. Euskaltzaindia, 2003, 2004, 2005.

 Erreferentziak 

 Ikus, gainera 
 Emakume idazleak
 Gipuzkoako idazleak
 :Kategoria: Euskal idazleak

 Kanpo estekak 
 Olatz Mitxelenari elkarrizketa: Gizakiari sortzen zaizkion pitzadurak adierazi nahi ditutHitza, 2021eko iraila

Kategoria:Gipuzkoako idazleak
Kategoria:Oiartzuarrak
Kategoria:Emakume ipuingileak
Kategoria:Euskarazko ipuingileak
Kategoria:Idazleak
Kategoria:Euskal idazleak
Kategoria:Emakume idazleak
Kategoria:Emakume filosofoak
Kategoria:Emakume irakasleak